**POHJOIS-KARJALAN MAAKUNTAKAAVA 2040, 1. VAIHEEN KAAVALUONNOS NÄHTÄVILLE**

Maakuntakaavaluonnos ja siihen liittyvä valmisteluaineisto asetetaan maankäyttö- ja rakennuslain 62 §:n ja -asetuksen 30 §:n mukaisesti julkisesti nähtäville 30.4.–31.5.2021.

Vaihemaakuntakaavassa käsiteltävät teemat ovat turvetuotanto, luonnonsuojelullisesti arvokkaat suot sekä rakennettu kulttuuriympäristö. Maakuntakaavan tavoitevuosi on 2040 ja tarkasteltavana alueena on Pohjois-Karjalan maakunta, pois lukien Heinäveden kunta, jonka maankäytön kysymyksiä käsitellään erikseen seuraavassa vaihemaakuntakaavassa.

Kaavaluonnoksen aineisto on nähtävänä Pohjois-Karjalan maakuntaliiton toimistossa ajanvarauksella, kunnanvirastoissa sekä Pohjois-Karjalan maakuntaliiton internetsivuilla:

https://www.pohjois-karjala.fi/vaihemaakuntakaava1

Asianosaisilla on tilaisuus tutustua kaavaluonnokseen ja sen valmisteluaineistoon sekä jättää asiasta lausunto tai mielipide. Ne pyydetään toimittamaan kirjallisina, Pohjois-Karjalan maakuntahallitukselle osoitettuna, viimeistään maanantaina 31.5.2021 klo 16 joko postitse tai sähköpostitse.

Postiosoite: Pielisjoen linna, Siltakatu 2, 80100 Joensuu

Sähköposti: kirjaamo@pohjois-karjala.fi

Pohjois-Karjalan maakuntaliitto järjestää kaikille avoimet maakuntakaavaluonnosta koskevat esittely- ja keskustelutilaisuudet etäyhteyksin. Erilliset Teams-kutsut lähetetään etukäteen ilmoittautuneille. Ilmoittautumiset viimeistään kahta päivää ennen tilaisuutta:

pohjois-karjala.fi/ilmoittautuminen

Ma 3.5.2021 klo 16.00 Nurmes, Lieksa, Juuka

Ti 4.5.2021 klo 16.00 Joensuu, Kontiolahti, Liperi, Outokumpu, Polvijärvi

Ti 11.5.2021 klo 16.00 Ilomantsi, Tohmajärvi, Rääkkylä, Kitee

Lisätietoja aluesuunnittelupäällikkö Timo Korkalainen

timo.korkalainen@pohjois-karjala.fi

puh. 045 663 5376

Joensuussa 26.4.2021

**Pohjois-Karjalan maakuntaliitto**

Maakuntahallitus